CELEX: 62007CA0286
Language: hu
Date: 2008-04-24 00:00:00
Title: C-286/07. sz. ügy: A Bíróság (harmadik tanács) 2008. április 24-i ítélete – Európai Közösségek Bizottsága kontra Luxemburgi Nagyhercegség (Tagállami kötelezettségszegés – EK 28. cikk – Az előzőleg más tagállamban nyilvántartásba vett használt gépjárművek nyilvántartásba vétele – A jármű eladójának a kereskedelmi nyilvántartásba vételéről szóló kivonat bemutatásának előírása – A tulajdonjog előzetes átruházását tanúsító számlák vagy más dokumentumok benyújtása szükségességének hiánya)

7.6.2008   
            
            
               HU
            
            
               Az Európai Unió Hivatalos Lapja
            
            
               C 142/9
            
         A Bíróság (harmadik tanács) 2008. április 24-i ítélete – Európai Közösségek Bizottsága kontra Luxemburgi Nagyhercegség
   (C-286/07. sz. ügy) (1)
   
   (Tagállami kötelezettségszegés - EK 28. cikk - Az előzőleg más tagállamban nyilvántartásba vett használt gépjárművek nyilvántartásba vétele - A jármű eladójának a kereskedelmi nyilvántartásba vételéről szóló kivonat bemutatásának előírása - A tulajdonjog előzetes átruházását tanúsító számlák vagy más dokumentumok benyújtása szükségességének hiánya)
   (2008/C 142/14)
   Az eljárás nyelve: francia
   Felek
   
      Felperes: az Európai Közösségek Bizottsága (képviselő: B. Stromsky, meghatalmazott)
   
      Alperes: Luxemburgi Nagyhercegség (képviselők: C. Schlitz, meghatalmazott, és P. Kinsch ügyvéd)
   Tárgy
   Tagállami kötelezettségszegés – Az EK 28. cikk megsértése – Az előzőleg más tagállamban nyilvántartásba vett gépjárművek nyilvántartásba vételét a jármű eladójának a kereskedelmi nyilvántartásba vételéről szóló kivonat bemutatásának feltételéhez kötő, míg az előzőleg Luxemburgban nyilvántartásba vett gépjárművek esetében ilyen kötelezettséget elő nem író nemzeti szabályozás – Az áruk szabad mozgásának akadályozása – Az igazolás és az arányosság hiánya
   Rendelkező rész
   
               1)
            
            
               A Luxemburgi Nagyhercegség – mivel vitatott gyakorlata szerint az előzőleg más tagállamban nyilvántartásba vett gépjárművek nyilvántartásba vételét a jármű eladójának a kereskedelmi nyilvántartásba vételéről szóló kivonat bemutatásának feltételéhez köti, a Société Nationale de Contrôle Technique által vezetett nyilvántartásban szereplő kereskedők kivételével – nem teljesítette az EK 28. cikkből eredő kötelezettségeit.
            
         
               2)
            
            
               A Bíróság a Luxemburgi Nagyhercegséget kötelezi a költségek viselésére.
            
         
      (1)  HL C 211., 2007.9.8.